ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രതിഭകൾ പ്രകടിപ്പിക്കുന്നതിനും സാംസ്കാരികോത്സവത്തിൽ പങ്കെടുക്കുന്നതിനുമുള്ള നല്ലൊരു സംരംഭമാണ് പാർലമെന്റേറിയൻ സാംസ്കാരിക പരിപാടി: പ്രധാനമന്ത്രി
വിവിധ പാർലമെന്റ് മണ്ഡലങ്ങളിൽ നിന്നുള്ള ആളുകൾക്ക് തങ്ങളുടെ കഴിവുകൾ പ്രകടിപ്പിക്കാനും സാംസ്കാരികോത്സവത്തിൽ പങ്കെടുക്കാനും അവസരം ലഭിക്കുന്ന ഒരു നല്ല സംരംഭമാണ് പാർലമെന്റേറിയൻ സാംസ്കാരിക പരിപാടിയെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇതിൽ പങ്കെടുക്കുന്നവരെ പ്രോത്സാഹിപ്പിക്കണമെന്നും ശ്രീ മോദി എല്ലാവരോടും അഭ്യർത്ഥിച്ചു. എക്സിൽ പ്രധാനമന്ത്രി പോസ്റ്റ് ചെയ്തു; "പാർലമെന്റേറിയൻ സാംസ്കാരിക പരിപാടി ഒരു നല്ല സംരംഭമാണ്, വിവിധ പാർലമെന്റ് മണ്ഡലങ്ങളിൽ നിന്നുള്ള ആളുകൾക്ക് അവരുടെ കഴിവുകൾ പ്രകടിപ്പിക്കാനും സാംസ്കാരികോത്സവത്തിൽ പങ്കെടുക്കാനും അവസരം ലഭിക്കുന്നു. ഇപ്പോൾ ബിജെപി എംപിമാർ അത് സംഘടിപ്പിക്കുന്ന തിരക്കിലാണ്. ഇത്തവണ എന്റെ കാശിയിൽ ഞാനും ഒരു ശ്രമം നടത്തിയിട്ടുണ്ട്. ഇതിൽ പങ്കെടുക്കുന്നവരെ തീർച്ചയായും പ്രോത്സാഹിപ്പിക്കണമെന്ന് ഞാൻ നിങ്ങളോട് എല്ലാവരോടും അഭ്യർത്ഥിക്കുന്നു."
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ബുദ്ധ പൂർണിമ ആശംസ
ബുദ്ധ പൂർണിമയിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു.
പ്രധാനമന്ത്രി ട്വീറ്റ് ചെയ്തു;
“ബുദ്ധ പൂർണിമ ആശംസകൾ. ഭഗവാൻ ബുദ്ധന്റെ ആദർശങ്ങൾ നമുക്കെല്ലാവർക്കും വെളിച്ചം വീശുകയും ശക്തിപകരുകയും ചെയ്യട്ടെ."
Greetings on Buddha Purnima. May the ideals of Lord Buddha keep showing light and giving strength to us all. pic.twitter.com/F7U7TiZuOS
— Narendra Modi  May 5, 2023
രാഷ്ട്രപതിയുടെ കാര്യാലയം
രാഷ്ട്രപതി ഭവൻ വിജ്ഞാപനം
പ്രധാനമന്ത്രിയുടെ ഉപദേശപ്രകാരം രാഷ്ട്രപതി താഴെപ്പറയുന്നവരെ മന്ത്രിസഭയിലെ അംഗങ്ങളായി നിയമിച്ചു: -
ക്യാബിനറ്റ് മന്ത്രിമാർ :
ശ്രീ നാരായണ താറ്റു റാണെ
2. ശ്രീ സർബാനന്ദ സോനോവൽ
3. ഡോ. വീരേന്ദ്ര കുമാർ
4. ശ്രീ ജ്യോതിരാദിത്യ എം സിന്ധ്യ
5. ശ്രീരാമചന്ദ്ര പ്രസാദ് സിംഗ്
6. ശ്രീ അശ്വിനി വൈഷ്ണവ്
7. ശ്രീ പശുതി കുമാർ പാരസ്
8. ശ്രീ കിരൺ റിജിജു
9. ശ്രീ രാജ് കുമാർ സിംഗ്
10. ശ്രീ ഹർദീപ് സിംഗ് പുരി
11. ശ്രീ മൻസുഖ് മാണ്ഡവിയ
12. ശ്രീ ഭൂപേന്ദർ യാദവ്
13. ശ്രീ പർഷോടത്തം രൂപാല
14. ശ്രീ ജി. കിഷൻ റെഡ്ഡി
15. ശ്രീ അനുരാഗ് സിംഗ് താക്കൂർ
സഹമന്ത്രിമാർ
1. ശ്രീ പങ്കജ് ചൗധരി
2. ശ്രീമതി. അനുപ്രിയ സിംഗ് പട്ടേൽ
3. ഡോ. സത്യപാൽ സിംഗ് ബാഗേൽ
4. ശ്രീ രാജീവ് ചന്ദ്രശേഖർ
5. സുശ്രീ ശോഭ കരന്ദ്ലാജെ
6. ശ്രീ ഭാനു പ്രതാപ് സിംഗ് വർമ്മ
7. ശ്രീമതി. ദർശന വിക്രം ജർദോഷ്
8. ശ്രീമതി. മീനാക്ഷി ലെഖി
9. ശ്രീമതി. അന്നപൂർണ ദേവി
10. ശ്രീ എ. നാരായണസ്വാമി
11. ശ്രീ കൗശൽ കിഷോർ
12. ശ്രീ അജയ് ഭട്ട്
13. ശ്രീ ബി. വർമ്മ
14. ശ്രീ അജയ് കുമാർ
15. ശ്രീ ചൗഹാൻ ദേവിസിങ്
16. ശ്രീ ഭഗവന്ത് ഖുബ
17. ശ്രീ കപിൽ മോരേശ്വർ പാട്ടീൽ
18. സുശ്രീ പ്രതിമ ഭൂമിക്
19. ഡോ. സുഭാഷ് സർക്കാർ
20. ഡോ. ഭഗവത് കിഷൻറാവു കരാഡ്
21. ഡോ. രാജ് കുമാർ രഞ്ജൻ സിംഗ്
22. ഡോ. ഭാരതി പ്രവീൺ പവാർ
23. ശ്രീ ബിശ്വേശ്വർ ടുഡു
24. ശ്രീ ശാന്താനു താക്കൂർ
25. ഡോ. മുൻജാപര മഹേന്ദ്രഭായ്
26. ശ്രീ ജോൺ ബാർല
27. ഡോ. എൽ. മുരുകൻ
28. ശ്രീ നിസിത് പ്രമാണിക്
രാഷ്ട്രപതി ഭവനിൽ ഇന്ന് നടന്ന ചടങ്ങിൽ മന്ത്രിസഭയിലെ മേൽപ്പറഞ്ഞ അംഗങ്ങൾക്ക് രാഷ്ട്രപതി സത്യവാചകം ചൊല്ലിക്കൊടുത്തു
(
ആഭ്യന്തരകാര്യ മന്ത്രാലയം
ദക്ഷിണ മേഖലാ കൗൺസിലിന്റെ 29-ാമത് യോഗത്തിൽ കേന്ദ്ര ആഭ്യന്തര മന്ത്രി അമിത് ഷാ അധ്യക്ഷത വഹിക്കും
കേന്ദ്ര ആഭ്യന്തര മന്ത്രിയും സഹകരണ മന്ത്രിയുമായ ശ്രീ അമിത് ഷാ, സംസ്ഥാനങ്ങളെ ശാക്തീകരിക്കുന്നതിനും നയ ചട്ടക്കൂടിൽ കേന്ദ്രവും സംസ്ഥാനങ്ങളും തമ്മിൽ മികച്ച ധാരണ പ്രോത്സാഹിപ്പിക്കുന്നതിനും സഹകരണ ഫെഡറലിസത്തിന്റെ ഈ ദർശനത്തിന് പ്രചോദനം നൽകി. തർക്ക പരിഹാരത്തിനും സഹകരണ ഫെഡറലിസത്തെ പ്രോത്സാഹിപ്പിക്കുന്നതിനും സോണൽ കൗൺസിലിന്റെ പ്ലാറ്റ്ഫോം ഉപയോഗിക്കുന്നതിന് അദ്ദേഹം ഊന്നൽ നൽകി.
ആന്ധ്രാപ്രദേശ് മുഖ്യമന്ത്രിയാണ് കൗൺസിൽ വൈസ് ചെയർമാനും ആതിഥേയനും. മേഖലയിലെ സംസ്ഥാനങ്ങളിൽ നിന്നുള്ള മറ്റ് മുഖ്യമന്ത്രിമാരും 2 മന്ത്രിമാർ വീതവും അംഗങ്ങളാണ്. മുതിർന്ന കേന്ദ്ര, സംസ്ഥാന ഗവണ്മെന്റ് ഉദ്യോഗസ്ഥരും , ചീഫ് സെക്രട്ടറിമാരും യോഗത്തിൽ പങ്കെടുക്കും.
മേഖലാ കൗൺസിലുകൾ കേന്ദ്രവും സംസ്ഥാനങ്ങളും മേഖലയിൽ വരുന്ന ഒന്നോ അതിലധികമോ സംസ്ഥാനങ്ങളും ഉൾപ്പെടുന്ന പ്രശ്നങ്ങൾ ഏറ്റെടുക്കുന്നു. അതിനാൽ, മേഖലാ കൗൺസിലുകൾ കേന്ദ്രവും സംസ്ഥാനങ്ങളും തമ്മിലുള്ള തർക്കങ്ങളും പ്രകോപനങ്ങളും മേഖലയിലെ പല സംസ്ഥാനങ്ങൾക്കിടയിലും പരിഹരിക്കുന്നതിനുള്ള ഒരു വേദി ഒരുക്കുന്നു. അതിർത്തി സംബന്ധമായ തർക്കങ്ങൾ, സുരക്ഷ, റോഡ്, ഗതാഗതം, വ്യവസായങ്ങൾ, ജലം, വൈദ്യുതി തുടങ്ങിയ അടിസ്ഥാന സൗകര്യങ്ങളുമായി ബന്ധപ്പെട്ട വിഷയങ്ങൾ, വനം, പരിസ്ഥിതി, ഭവനം, വിദ്യാഭ്യാസം, ഭക്ഷ്യസുരക്ഷ, ടൂറിസം, ഗതാഗതം എന്നിവയുമായി ബന്ധപ്പെട്ട വിഷയങ്ങൾ മേഖലാ കൗൺസിലുകൾ ചർച്ച ചെയ്യും.
രാജ്യരക്ഷാ മന്ത്രാലയം
കഴക്കൂട്ടം സൈനിക സ്കൂളില് മേട്രന്, വാര്ഡന് എന്നീ താത്കാലിക ഒഴിവുകളിലേക്കുള്ള വാക്ക്- ഇന്- ഇന്റര്വ്യൂ റദ്ദാക്കി
കഴക്കൂട്ടം സൈനിക സ്കൂളില് മേട്രന്, വാര്ഡന് എന്നീ താത്കാലിക ഒഴിവുകളിലേക്ക് നവംബര് 18ന് നടത്താനിരുന്ന വാക്ക്-ഇന്- ഇന്റര്വ്യൂ റദ്ദാക്കി. ആറ് ഒന്പത് ക്ലാസുകള് തുറക്കുന്നത് നീട്ടിവച്ചതിനാലാണ് ഇന്റര്വ്യൂ റദ്ദാക്കിയത്. മറ്റു താത്ക്കാലിക ഒഴിവുകളിലേക്കുള്ള ഇന്റര്വ്യൂ തീയതികളില് മാറ്റമില്ല. വിശദവിവരങ്ങള്ക്ക് www.sainikschooltvm.nic.in എന്ന വെബ്സൈറ്റ് സന്ദര്ശിക്കുക.
(Visitor Counter : 11
പ്രത്യേക സേവനങ്ങളും ഫീച്ചറുകളും
2023 ഡിസംബറോടെ കൊച്ചി ഫിഷിംഗ് ഹാർബറിനെ അന്താരാഷ്ട്ര നിലവാരത്തിലാക്കാനുള്ള നവീകരണ പ്രവർത്തികൾ പൂർത്തിയാക്കുമെന്ന് കേന്ദ്രമന്ത്രി ഡോ. എൽ. മുരുകൻ
പദ്ധതിക്കായി 169 കോടി രൂപയുടെ നിക്ഷേപമാണ് വിഭാവനം ചെയ്യുന്നതെന്ന് കേന്ദ്രമന്ത്രി
കൊച്ചി: ജനുവരി 03, 2023
2023 ഡിസംബറോടെ കൊച്ചി ഫിഷിംഗ് ഹാർബറിനെ അന്താരാഷ്ട്ര നിലവാരത്തിലാക്കാനുള്ള നവീകരണ പ്രവർത്തികൾ പൂർത്തിയാക്കുമെന്ന് കേന്ദ്ര വാർത്താ വിതരണ പ്രക്ഷേപണ, ഫിഷറീസ്, മൃഗസംരക്ഷണ, ക്ഷീരോൽപ്പാദന സഹമന്ത്രി ഡോ. എൽ. മുരുകൻ പറഞ്ഞു. പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള കേന്ദ്ര ഗവൺമെന്റിനു മത്സ്യത്തൊഴിലാളികളുടെ ക്ഷേമത്തിൽ എപ്പോഴും ശ്രദ്ധയുണ്ടെന്ന് കൊച്ചിൻ ഫിഷിംഗ് ഹാർബർ സന്ദർശിച്ച ശേഷം മാധ്യമപ്രവർത്തകരോട് സംസാരിക്കവെ കേന്ദ്രമന്ത്രി ചൂണ്ടിക്കാട്ടി.
കൊച്ചി ഫിഷിംഗ് ഹാർബർ മാത്രമല്ല, ചെന്നൈ, വിശാഖപട്ടണം, പരദീപ് ഹാർബറുകളും നവീകരിക്കാൻ വിഭാവനം ചെയ്ത പദ്ധതികൾ കഴിഞ്ഞ കേന്ദ്ര ബജറ്റിൽ പ്രഖ്യാപിച്ചിരുന്നതായും, ഇത് പ്രകാരം ഷിപ്പിംഗ്, തുറമുഖ മന്ത്രാലയവും ഫിഷറീസ് മന്ത്രാലയവും സംയുക്തമായി ധനസഹായം നൽകുന്ന ഈ പദ്ധതിയുടെ ടെൻഡർ നടപടികൾ പൂർത്തിയായതായും ഡോ. മുരുകൻ പറഞ്ഞു. കൊച്ചിൻ പോർട്ട് ട്രസ്റ്റും പദ്ധതി നടത്തിപ്പിൽ വലിയ പങ്ക് വഹിക്കുമെന്നും അദ്ദേഹം പറഞ്ഞു .
ആധുനികവൽക്കരണത്തിലൂടെ, നിലവിലെ അവസ്ഥയിൽ നിന്ന് പൂർണ്ണമായ മാറ്റമാണ് ഗവൺമെൻറ് ലക്ഷ്യമിടുന്നതെന്ന് ചൂണ്ടിക്കാട്ടവേ, അടിസ്ഥാന സൗകര്യങ്ങൾ അന്താരാഷ്ട്ര നിലവാരത്തിൽ വികസിപ്പിക്കുക, ലാൻഡിംഗ് സെന്ററുകളുടെ വികസനം , ശുചിത്വത്തിന്റെ കാര്യത്തിൽ ഉയർന്ന നിലവാരം ഉറപ്പാക്കി മത്സ്യബന്ധന തുറമുഖങ്ങൾ, മത്സ്യ മാർക്കറ്റുകൾ, കോൾഡ് സ്റ്റോറേജുകൾ, ഐസ് പ്ലാന്റുകൾ എന്നിവ ഉൾപ്പെടെയുള്ള വിളവെടുപ്പിനു ശേഷമുള്ള സൗകര്യങ്ങളുടെ നവീകരണം എന്നിവയിലാണ് ശ്രദ്ധ കേന്ദ്രീകരിക്കുന്നതെന്ന് അദ്ദേഹം പറഞ്ഞു.
ഇവയ്ക്കെല്ലാം പുറമെ ഇവിടെ ജോലി ചെയ്യുന്ന മത്സ്യത്തൊഴിലാളികളുടെ ക്ഷേമം ഉറപ്പാക്കാൻ ഹാർബറുകളിൽ ഡോർമിറ്ററി, റസ്റ്റോറന്റ്, മെഡിക്കൽ സൗകര്യങ്ങൾ എന്നിവ ഉണ്ടായിരിക്കുമെന്നും ബന്ധപ്പെട്ടവരുടെ അഭിപ്രായം കൂടി ഉൾപ്പെടുത്തി നവീകരണം നടത്തുമെന്നും അദ്ദേഹം പറഞ്ഞു.
ചരിത്രത്തിലാദ്യമായി പ്രധാനമന്ത്രി മത്സ്യസമ്പദ പദ്ധതിക്ക് കീഴിൽ മത്സ്യമേഖലയ്ക്ക് 20,000 കോടി രൂപ ബജറ്റിൽ വകയിരുത്തിയതിൽ നിന്ന് മത്സ്യബന്ധന മേഖലയോടുള്ള പ്രധാനമന്ത്രിയുടെ കരുതൽ വ്യക്തമാണെന്നും മന്ത്രി കൂട്ടിച്ചേർത്തു. കയറ്റുമതിയിലും വളർച്ചയിലും കൊറോണ ലോകത്തെയാകെ ബാധിച്ചിട്ടുണ്ടെങ്കിലും ഇന്ത്യയിലെ മത്സ്യമേഖലയുടെ കയറ്റുമതി 32 ശതമാനമായി വർധിച്ചതായും അക്വാകൾച്ചർ കയറ്റുമതിയിൽ ഇന്ത്യ രണ്ടാം സ്ഥാനത്താണ് എന്നും ശ്രീ മുരുകൻ പറഞ്ഞു.
ഹൈബി ഈഡൻ എംപി, കെ ജെ മാക്സി എംഎൽഎ, കൊച്ചിൻ പോർട്ട് ട്രസ്റ്റ് ചെയർപേഴ്സൺ ഡോ എം ബീന ഉൾപ്പെടെയുള്ള ഉദ്യോഗസ്ഥർ മന്ത്രിയെ അനുഗമിച്ചു. പദ്ധതിയുടെ പുരോഗതി അവലോകനം ചെയ്യുന്നതിനായി കൊച്ചിൻ പോർട്ട് ട്രസ്റ്റ് അധികൃതരുമായി പോർട്ട് ട്രസ്റ്റ് ഓഫീസിൽ ഡോ. എൽ. മുരുകൻ നേരത്തെ അവലോകന യോഗവും നടത്തി.
RRTN/SKY
പ്രധാനമന്ത്രിയുടെ ഓഫീസ്
ഓസ്ട്രേലിയൻ ലേബർ പാർട്ടിയുടെ വിജയത്തിനും പ്രധാനമന്ത്രിയായി തിരഞ്ഞെടുക്കപ്പെട്ടതിനും ആന്റണി അൽബനീസിനെ പ്രധാനമന്ത്രി അഭിനന്ദിച്ചു
ഓസ്ട്രേലിയൻ ലേബർ പാർട്ടിയുടെ വിജയത്തിനും പ്രധാനമന്ത്രിയായി തിരഞ്ഞെടുക്കപ്പെട്ടതിനും ആന്റണി അൽബനീസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
ഓസ്ട്രേലിയൻ ലേബർ പാർട്ടിയുടെ വിജയത്തിനും താങ്കൾ പ്രധാനമന്ത്രിയായി തിരഞ്ഞെടുക്കപ്പെട്ടതിനും അഭിനന്ദനങ്ങൾ, ആന്റണി അൽബനീസ്! നമ്മുടെ സമഗ്രവും തന്ത്രപരവുമായ പങ്കാളിത്തം കൂടുതൽ ശക്തിപ്പെടുത്തുന്നതിനും ഇന്തോ-പസഫിക് മേഖലയിലെ ഒരു പോലുള്ള മുൻഗണനകൾക്കുമായി പ്രവർത്തിക്കാൻ ഞാൻ ആഗ്രഹിക്കുന്നു."
(..ND..
വാര്ത്താവിതരണ പ്രക്ഷേപണ മന്ത്രാലയം
74-ാമത് കാൻ ചലച്ചിത്രമേളയിലെ വെർച്വൽ ‘ഇന്ത്യ പവലിയൻ’ കേന്ദ്ര വാർത്ത വിതരണ പ്രക്ഷേപണ മന്ത്രി ഉദ്ഘാടനം ചെയ്തു
ന്യൂഡൽഹി, ജൂലൈ 06, 2021
74-ാമത് കാൻ ചലച്ചിത്രമേളയിലെ വെർച്വൽ ‘ഇന്ത്യ പവലിയൻ’ കേന്ദ്ര വാർത്താ വിതരണ പ്രക്ഷേപണ മന്ത്രി ശ്രീ പ്രകാശ് ജാവദേക്കർ ഉദ്ഘാടനം ചെയ്തു. കേന്ദ്ര വാർത്താ വിതരണ പ്രക്ഷേപണ മന്ത്രാലയം FICCI യുമായി ചേർന്നാണ് പവലിയൻ സംഘടിപ്പിക്കുന്നത്.
ഇത്തരത്തിൽ വിർച്യുൽ ആയി പവലിയനുകൾ സംഘടിപ്പിക്കുന്ന രണ്ടാമത്തെ വർഷമാണിതെന്നും എന്നാൽ സർഗ്ഗാത്മകത, കഴിവുകൾ, സാങ്കേതികവിദ്യ എന്നിവയുൾപ്പെടെയുള്ള ബിസിനസ്സ് യഥാർത്ഥമാണെന്നും, ഇന്ത്യ ഇതിൽ മികച്ചത് വാഗ്ദാനം ചെയ്യുന്നു എന്നും ഉദ്ഘാടനത്തെ അഭിസംബോധന ചെയ്തുകൊണ്ട് ശ്രീ ജാവദേക്കർ പറഞ്ഞു. വെർച്വൽ ഇന്ത്യ പവലിയൻ, സിനിമാ ലോകത്തിന്റെ ഭാവിയെക്കുറിച്ച് ചർച്ച ചെയ്യുന്നതിനുള്ള ഒരു കൂടിക്കാഴ്ച കേന്ദ്രമായി മാറുമെന്നും അദ്ദേഹം പറഞ്ഞു.
കൂടുതൽ അന്താരാഷ്ട്ര ചലച്ചിത്ര പ്രവർത്തകരെ ഇന്ത്യയിലേക്ക് ആകർഷിക്കുന്നതിനായി ഇന്ത്യൻ സർക്കാർ നിരവധി നടപടികൾ സ്വീകരിച്ചിട്ടുണ്ടെന്ന് അദ്ദേഹം കൂട്ടിച്ചേർത്തു. "എല്ലാ അനുമതികളും ഒരുമിച്ച് നൽകുമെന്ന് ഉറപ്പുനൽകുന്ന ഒരു ഫെസിലിറ്റേഷൻ ഓഫീസ് ഞങ്ങൾ ഇപ്പോൾ തുറന്നു, ” അദ്ദേഹം അറിയിച്ചു.
ധാരാളം ഹോളിവുഡ് സിനിമകളുടെ വിഎഫ്എക്സ് ആനിമേഷൻ ഇന്ത്യയിൽ ആണ് ചെയ്തതെന്നും ലോക ചിത്രങ്ങളിൽ ഇന്ത്യയുടെ സംഭാവന വർദ്ധിച്ചുകൊണ്ടിരിക്കുകയാണെന്നും ശ്രീ ജാവദേക്കർ കൂട്ടിച്ചേർത്തു.
RRTN/SKY
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 202.52 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: സെപ്തംബർ 14, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
 വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
3.98 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
ശാസ്ത്ര, അക്കാദമിക് , വ്യവസായ സമൂഹങ്ങളെ സ്വാശ്രയത്വത്തിനായുള്ള തങ്ങളുടെ ഊന്നലിൽ സഹകരിക്കാനും പങ്കാളിയാകാനും ഇന്ത്യൻ വ്യോമസേന ക്ഷണിച്ചു
ഇന്ത്യയുടെ മൂർച്ചയുള്ള മനസ്സിനും ചലനാത്മക സംരംഭകർക്കും ഉള്ള മികച്ച അവസരമെന്ന് പ്രധാനമന്ത്രി
സ്വാശ്രയത്വത്തിനായുള്ള ഊന്നൽ നൽകുന്നതിൽ സഹകരിക്കാനും, പങ്കാളിയാകാനും ,രാജ്യത്തെ അക്കാദമിക്ക് , ശാസ്ത്ര , വ്യവസായ രംഗങ്ങളെ ഇന്ത്യൻ വ്യോമസേന ക്ഷണിച്ചു. എയ്റോ ഇന്ത്യ 2023-ന്റെ തലേന്ന് താൽപ്പര്യം പ്രകടിപ്പിക്കുന്നതിനുള്ള 31 ക്ഷണപത്രങ്ങൾ പുറത്തുവന്നു.
സ്വാശ്രയത്വത്തിനായുള്ള ദൗത്യത്തിൽ സുപ്രധാന പങ്കാളികളാകാനുള്ള ഇന്ത്യയുടെ മൂർച്ചയുള്ള മനസ്സിനും ചലനാത്മക സംരംഭകർക്കും ഇതൊരു മികച്ച അവസരമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഇന്ത്യൻ വ്യോമസേനയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഇന്ത്യയുടെ മൂർച്ചയുള്ള മനസ്സിനും ചലനാത്മക സംരംഭകർക്കും സ്വാശ്രയത്വത്തിനായുള്ള ദൗത്യത്തിൽ സുപ്രധാന പങ്കാളികളാകാനുള്ള മികച്ച അവസരം, അതും നമ്മുടെ രാജ്യത്തിന്റെ അഭിമാനം ഉയർത്തിയിട്ടുള്ള പ്രതിരോധ മേഖലയിൽ ."
ഷിപ്പിങ് മന്ത്രാലയം
ഗവണ്മെന്റ് വായ്പ തിരിച്ചടയ്ക്കാന് കൊച്ചി തുറമുഖ അതോറിറ്റിക്കു മൂന്നുവര്ഷത്തെ മൊറട്ടോറിയം അനുവദിക്കുന്നതിനു കേന്ദ്രമന്ത്രിസഭയുടെ അംഗീകാരം
ഗവണ്മെന്റ് വായ്പാകുടിശ്ശിക തിരിച്ചടയ്ക്കാന് കൊച്ചി തുറമുഖ അതോറിറ്റിക്കു  മൂന്നുവര്ഷത്തെ  മൊറട്ടോറിയം അനുവദിക്കുന്നതിനു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യ മന്ത്രിസഭാസമിതി അംഗീകാരം നല്കി. കോവിഡ്-19 മഹാമാരിയുമായി ബന്ധപ്പെട്ട സാമ്പത്തിക പ്രതിസന്ധി മറികടക്കാന് 446.83 കോടി രൂപയാണു ഗവണ്മെന്റ് വായ്പ നല്കിയിരുന്നത്.
2018-19 മുതല് 10 തവണകളായാണു തുക തിരിച്ചടയ്ക്കേണ്ടിയിരുന്നത്. എന്നാല്, കൊച്ചി തുറമുഖ അതോറിറ്റിക്ക് 2018-19, 2019-20 വര്ഷങ്ങളിലെ തവണകള് മാത്രമേ അടക്കാന് കഴിഞ്ഞിരുന്നുള്ളൂ. 2020-21 മുതല്, കോവിഡ് -19 മഹാമാരി ഗതാഗതത്തെ മോശമായി ബാധിച്ചു. ഇതു പണമൊഴുക്കിനെയും പ്രതികൂലമായി ബാധിച്ചു. തല്ഫലമായി, 2020-21, 2021-22 വര്ഷങ്ങളിലെ തവണകള് അടയ്ക്കാന് കൊച്ചി തുറമുഖത്തിനു കഴിഞ്ഞിരുന്നില്ല.
കൊച്ചി തുറമുഖം 2021 നവംബറിലാണു മേജര് പോര്ട്ട് അതോറിറ്റി ആക്റ്റ് 2021നു കീഴില് കൊണ്ടുവന്നത്. കൊച്ചി തുറമുഖം എടുത്ത ഗവണ്മെന്റ് ലോണുകളുടെ പിഴപ്പലിശ എഴുതിത്തള്ളാനുള്ള നിര്ദേശത്തിന് 24.08.2016ലെ സാമ്പത്തിക കാര്യ മന്ത്രിസഭാ സമിതി  അംഗീകാരം നല്കിയിരുന്നു. 1936-37 മുതല് 1994-95 വരെയുള്ള കാലയളവില് വിവിധ അടിസ്ഥാന സൗകര്യ വികസന പ്രവര്ത്തനങ്ങള്ക്കായാണു വായ്പ അനുവദിച്ചത്.
-ND-
(Visitor Counter : 70
പ്രത്യേക സേവനങ്ങളും ഫീച്ചറുകളും
സായി എല്.എന്.സി.പി.ഇയില് കായിക താരങ്ങളെ ആദരിച്ചു
കേന്ദ്ര യുവജനകാര്യ, കായിക മന്ത്രാലയത്തിന് കീഴിലെ തിരുവനന്തപുരത്തെ സായി എല്.എന്.സി.പി.ഇ ദേശീയ ഗെയിംസ് 2022 ല് പങ്കെടുത്ത കേരളത്തില് നിന്നുള്ള കായിക താരങ്ങളെയും പരിശീലകരേയും അനുമോദിച്ചു. കാര്യവട്ടത്തെ സായി എല്.എന്.സി.പി.ഇയിൽ നടന്ന ചടങ്ങിൽ മുന് പോലീസ് ഡയറക്ടര് ജനറല് ശ്രീ. ഋഷി രാജ് സിംഗ് ഐപിഎസ്  കായിക താരങ്ങളെയും പരിശീലകരേയും ആദരിച്ചു.
സായി എല്എന്സിപിഇ, കേരള സ്റ്റേറ്റ് സ്പോര്ട്സ് കൗണ്സില് എലൈറ്റ് സ്കീം, കേരള പോലീസ് എന്നിവയില് നിന്നുള്ള കായിക താരങ്ങളെയും പരിശീലകരെയുമാണ് ആദരിച്ചത്.
കായിക താരങ്ങള്ക്ക് മികച്ച പരിശീലനവും മറ്റ് അടിസ്ഥാന സൗകര്യവും ഒരുക്കികൊടുത്ത സായി എല്.എന്.സി.പി.ഇയെ ശ്രീ. ഋഷി രാജ് സിംഗ് പ്രത്യേകം അഭിനന്ദിച്ചു.
പ്രിന്സിപ്പല് & ഡയറക്ടര് സായി എല്.എന്.സി.പി.ഇ ഡോ.ജി.കിഷോര്, ചീഫ് അത്ലറ്റിക്സ് കോച്ച് ശ്രീ.വിനയചന്ദ്രന്, ഒളിമ്പ്യന് മുഹമ്മദ് അനസ്, വിദ്യാര്ത്ഥികള്, അധ്യാപകര് എന്നിവര് ചടങ്ങില് സംബന്ധിച്ചു.
എല്.എന്.സി.പി.ഇ ലിറ്റററി സൊസൈറ്റി 2022-23 ന്റെ ഉദ്ഘാടനവും ശ്രീ. ഋഷി രാജ് സിംഗ് നിര്വഹിച്ചു.
--GK--
(Visitor Counter : 12
ആരോഗ്യ, കുടുംബക്ഷേമ മന്ത്രാലയം
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം 12.71 കോടി കടന്നു
ന്യൂഡൽഹി, ഏപ്രിൽ 20, 2021
രാജ്യത്ത് വിതരണം ചെയ്ത വാക്സിൻ ഡോസ്കളുടെ ആകെ എണ്ണം 12.71 കോടി കടന്നു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 18,83,241 സെഷനുകളിലായി 12,71,29,113 വാക്സിൻ ഡോസ് വിതരണം ചെയ്തു. വാക്സിനേഷൻ യജ്ഞത്തിന്റെ 94-മത് ദിവസം , 32,76,555 ഡോസ് വാക്സിൻ വിതരണം ചെയ്തു.
രാജ്യത്ത് പുതുതായി രോഗം സ്ഥിരീകരിക്കുന്നവരുടെ എണ്ണം വർദ്ധിക്കുന്നു. കഴിഞ്ഞ 24 മണിക്കൂറിൽ 2,59,170 പുതിയ കേസുകൾ റിപ്പോർട്ട് ചെയ്തു.
മഹാരാഷ്ട്ര, ഉത്തർപ്രദേശ്, ഡൽഹി, കർണാടക, കേരളം, ചത്തീസ്ഗഡ്, മധ്യപ്രദേശ്, തമിഴ്നാട്, ഗുജറാത്ത്, രാജസ്ഥാൻ എന്നീ 10 സംസ്ഥാനങ്ങളിലാണ് പുതിയ രോഗികളുടെ 77.67 ശതമാനവും. മഹാരാഷ്ട്രയിലാണ് ഏറ്റവും കൂടുതൽ - 58,924. ഉത്തർപ്രദേശിൽ 28,211 പേർക്കും, ഡൽഹിയിൽ 23,686 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 20,31,977 ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 13.26% ആണ്.
മഹാരാഷ്ട്ര, ഛത്തീസ്ഗഡ്, ഉത്തർപ്രദേശ്, കർണാടകം, കേരളം എന്നീ 5 സംസ്ഥാനങ്ങളിലാണ് നിലവിൽ ചികിത്സയിലുള്ള രോഗികളുടെ 62.07% വും.
പ്രതിദിന പോസിറ്റീവ് നിരക്കിൽ  മുന്നേറ്റം കാണിക്കുന്നു. നിലവിൽ ഇത് 15.99% ആണ്.
രാജ്യത്ത് ഇതുവരെ 1,31,08,582 പേർ രോഗ മുക്തരായി. 85.56% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 1,54,761 പേർ രോഗ മുക്തരായി.
ദേശീയ മരണനിരക്ക് താഴ്ന്ന്, നിലവിൽ 1.18 % ആണ്. കഴിഞ്ഞ 24 മണിക്കൂറിൽ 1,761 മരണം റിപ്പോർട്ട് ചെയ്തു. ഇവയിൽ 82.74%വും 10 സംസ്ഥാനങ്ങളിൽ നിന്ന് ആണ്. മഹാരാഷ്ട്രയിലാണ് ഏറ്റവും കൂടുതൽ മരണം-351. ഡൽഹിയിൽ 240 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
RRTN/SKY
(
പ്രധാനമന്ത്രിയുടെ ഓഫീസ്
ഏക ഭാരതം ശ്രേഷ്ഠ ഭാരതത്തിന്റെ ആത്മാവിനെ ഉയർത്തിക്കാട്ടുന്ന ചിത്രീകരണത്തിന്റെ വീഡിയോ പ്രധാനമന്ത്രി പങ്കുവെച്ചു
ഒരു സംഗീതജ്ഞൻ നിരവധി ഭാഷകളിൽ പാടുന്നത് കാണാവുന്ന ഒരു അവതരണം പ്രധാനമന്ത്രി ശ്രീ നരേന്ദ്ര മോദി പങ്കിട്ടു. 'ഏക ഭാരതം ശ്രേഷ്ഠ ഭാരതം ' ചൈതന്യത്തിന്റെ മഹത്തായ പ്രകടനമാണിതെന്ന് അദ്ദേഹം അഭിപ്രായപ്പെട്ടു.
പ്രധാനമന്ത്രി ട്വീറ്റ് ചെയ്തു :
“പ്രതിഭാശാലിയായ സ്നേഹദീപ് സിംഗ് കൽസിയുടെ ഈ അത്ഭുതകരമായ അവതരണം കണ്ടു. ഈണത്തിനുപുറമെ,'ഏക ഭാരതം ശ്രേഷ്ഠ ഭാരതം ' ചൈതന്യത്തിന്റെ മഹത്തായ പ്രകടനമാണിത്. ഗംഭീരം "
Came across this amazing rendition by the talented @SnehdeepSK. In addition to the melody, it is a great manifestation of the spirit of ‘Ek Bharat Shreshtha Bharat.’ Superb! pic.twitter.com/U2MA3rWJNi
— Narendra Modi  March 17, 2023
പ്രധാനമന്ത്രിയുടെ ഓഫീസ്
ശ്രീമദ് പഞ്ചഖണ്ഡ് പീതാധീശ്വർ ആചാര്യ ധർമേന്ദ്രയുടെ നിര്യാണത്തിൽ പ്രധാനമന്ത്രിയുടെ അനുശോചനം
ശ്രീമദ് പഞ്ചഖണ്ഡ് പീതാധീശ്വർ ആചാര്യ ധർമേന്ദ്രയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
സമൂഹത്തിനും രാഷ്ട്രത്തിനും വേണ്ടി സമർപ്പിച്ച ശ്രീമദ് പഞ്ചഖണ്ഡ് പീതാധീശ്വർ ആചാര്യ ധർമ്മേന്ദ്ര ജിയുടെ വിയോഗത്തിൽ അങ്ങേയറ്റം ദുഃഖമുണ്ട്. അദ്ദേഹത്തിന്റെ വേർപാട് മത ആത്മീയ ലോകത്തിന് നികത്താനാവാത്ത നഷ്ടമാണ്. ദൈവം അദ്ദേഹത്തിന് അദ്ദേഹത്തിന്റെ കാൽക്കൽ സ്ഥാനം നൽകട്ടെ. ഓം ശാന്തി! "
--ND--
समाज और राष्ट्रसेवा में समर्पित श्रीमद् पंचखण्ड पीठाधीश्वर आचार्य धर्मेंद्र जी के निधन से अत्यंत दुख हुआ है। उनका जाना धार्मिक और आध्यात्मिक जगत के लिए एक अपूरणीय क्षति है। ईश्वर उन्हें अपने श्रीचरणों में स्थान दे। ओम शांति!
— Narendra Modi  September 19, 2022
(
യു.പി.എസ്.സി
2019 ലെ സിവിൽ സർവീസസ് പരീക്ഷയുടെ ഇന്റർവ്യൂ നടപടികൾ ആരംഭിച്ച് യുപിഎസ്സി
2019 ലെ സിവിൽ സർവീസസ് പരീക്ഷയുടെ ഭാഗമായി 2304 ഉദ്യോഗാർഥികൾക്ക് ഉള്ള ഇന്റർവ്യൂ നടന്നുകൊണ്ടിരിക്കുന്നതിനിടയിലാണ് കൊവിഡ് 19 പ്രതിരോധ നടപടികളുടെ ഭാഗമായി കേന്ദ്ര ഗവൺമെന്റ് രാജ്യത്ത് ലോക് ഡൗൺ പ്രഖ്യാപിച്ചത്. ഇതേ തുടർന്ന് കമ്മീഷൻ തൽസ്ഥിതി വിലയിരുത്തുകയും 623 ഉദ്യോഗാർത്ഥികളുടെ 2020 മാർച്ച് 23 മുതൽ ഉള്ള ഇന്റർവ്യൂ മാറ്റിവയ്ക്കാൻ തീരുമാനിക്കുകയുമായിരുന്നു.
ലോക് ഡൗൺ ക്രമേണ പിൻവലിക്കാൻ തുടങ്ങിയതോടെ ശേഷിക്കുന്ന ഇന്റർവ്യൂ 2020 ജൂലൈ 20 മുതൽ 30 വരെ നടത്താൻ കമ്മീഷൻ തീരുമാനിക്കുകയും ഉദ്യോഗാർത്ഥികളെ മുൻകൂട്ടി അറിയിക്കുകയും ചെയ്തിട്ടുണ്ട്. ഉദ്യോഗാർത്ഥികൾ, വിദഗ്ധർ, കമ്മീഷൻ ഉദ്യോഗസ്ഥർ എന്നിവരുടെ ആരോഗ്യ സുരക്ഷയെ മുൻനിർത്തി അനുയോജ്യമായ ക്രമീകരണങ്ങൾ ഏർപ്പെടുത്തിയിട്ടുണ്ട്.
ട്രെയിൻ ഗതാഗതം പൂർണമായും പ്രവർത്തനസജ്ജമാകാത്ത സാഹചര്യത്തിൽ ഒറ്റ തവണത്തേക്ക് മാത്രം ഇന്റർവ്യൂവിൽ പങ്കെടുക്കാനെത്തുന്ന ഉദ്യോഗാർഥികൾക്ക് ഇരുഭാഗത്തേക്കും ഉള്ള ഏറ്റവും കുറഞ്ഞ എയർ ടിക്കറ്റ് നിരക്ക് നൽകാൻ കമ്മീഷൻ തീരുമാനിച്ചു. പേഴ്സണാലിറ്റി ടെസ്റ്റിനുള്ള ഇലക്ട്രോണിക് കോൾ ലെറ്റർ ലഭിച്ചിട്ടുള്ള ഉദ്യോഗാർത്ഥികളെ ഇന്റർവ്യൂവിൽ പങ്കെടുക്കുന്നതിന് നിയന്ത്രണ മേഖലയിലൂടെയുള്ള സഞ്ചാരം അനുവദിക്കണമെന്ന് സംസ്ഥാനങ്ങളോട് അഭ്യർത്ഥിച്ചിട്ടുണ്ട്. ഉദ്യോഗാർഥികളുടെ താമസം, ഗതാഗത സൗകര്യം എന്നിവയ്ക്കും യുപിഎസ്സി സഹായിക്കുന്നുണ്ട്.
കമ്മീഷൻ ഓഫീസിൽ എത്തിക്കഴിഞ്ഞാൽ ഉടൻ എല്ലാ ഉദ്യോഗാർത്ഥികൾക്കും ഫേസ് മാസ്ക്, ഫേസ് ഷീൽഡ്, സാനിറ്റൈസർ, ഹാൻഡ് ഗ്ലൗസ് എന്നിവ അടങ്ങിയ സീൽ ചെയ്ത കിറ്റ് നൽകും. ഇന്റർവ്യൂ നടത്താൻ നിയോഗിക്കപ്പെട്ട കമ്മീഷൻ അംഗങ്ങൾക്കും ആവശ്യമായ സുരക്ഷാ ഉപകരണങ്ങൾ നൽകിയിട്ടുണ്ട്. മുറികൾ, ഹാളുകൾ, ഫർണിച്ചർ മറ്റുപകരണങ്ങൾ എന്നിവയെല്ലാം തുടർച്ചയായി അണുവിമുക്തമാക്കുന്നതിനുള്ള നടപടികൾ ഏർപ്പെടുത്തിയിട്ടുണ്ട്. എല്ലാ കേന്ദ്രങ്ങളിലും ഉദ്യോഗാർത്ഥികൾക്ക് ശാരീരിക അകലം ഉറപ്പാക്കി കൊണ്ടുള്ള ഇരിപ്പിട ക്രമീകരണമാണ് ഏർപ്പെടുത്തിയിരിക്കുന്നത്.
മന്ത്രിസഭ
കേന്ദ്ര ഗവണ്മെന്റ് ജീവനക്കാര്ക്കുള്ള ക്ഷാമബത്തയുടെയും പെന്ഷന്കാര്ക്കുള്ള ക്ഷാമാശ്വാസത്തിന്റെയും 2023 ജനുവരി ഒന്നുമുതലുള്ള ഒരു അധിക ഗഡു അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ഗവണ്മെന്റ് ജീവനക്കാര്ക്കുള്ള ക്ഷാമബത്തയുടെയും പെന്ഷന്കാര്ക്കുള്ള ക്ഷാമാശ്വാസത്തിന്റെയും ഒരു അധിക ഗഡു അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. 2023 ജനുവരി ഒന്നു മുതല് ഇതിന് പ്രാബല്യമുണ്ടായിരിക്കും. വിലക്കയറ്റത്തിന് പരിഹാരമായാണ് അടിസ്ഥാന ശമ്പളത്തിന്റെ/പെന്ഷന്റെ നിലവിലുള്ള 38% നിരക്കിന് മുകളില് 4% ന്റെ വര്ദ്ധനവ് അധിക ഗഡുവിലൂടെ വരുത്തിയിരിക്കുന്നത്.
ക്ഷാമബത്ത, ക്ഷാമാശ്വാസം എന്നിവയിലൂടെ പ്രതിവര്ഷം ഖജനാവിന് 12,815.60 കോടി രൂപയുടെ സാമ്പത്തിക ബാധ്യത ഉണ്ടാകും.
47.58 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 69.76 ലക്ഷം പെന്ഷന്കാര്ക്കും ഇതിന്റെ പ്രയോജനം ലഭിക്കും.
ഏഴാം കേന്ദ്ര ശമ്പള കമ്മിഷന്റെ ശിപാര്ശകളെ അടിസ്ഥാനമാക്കിയുള്ള അംഗീകൃത ഫോര്മുലയ്ക്ക് അനുസരിച്ചാണ് ഈ വര്ദ്ധന.
ND
(
ശാസ്ത്ര സാങ്കേതിക മന്ത്രാലയം
കോവിഡ് 19: ഇന്ത്യ-യു.എസ് ശാസ്ത്ര സാങ്കേതിക ഫോറം വിര്ച്വല് ശൃംഖലയിലേക്ക് നിര്ദ്ദേശങ്ങള് ക്ഷണിച്ചു
കോവിഡ്-19 പ്രതിരോധ ഗവേഷണം ശക്തിപ്പെടുത്തുന്നതിന്റെ ഭാഗമായി കോവിഡ് 19 ഇന്ത്യ- യു.എസ് വിര്ച്വല് ശൃംഖലയിലേക്ക് ഇന്ത്യയിലെയും അമേരിക്കയിലെയും അഗീകൃത ഗവേഷണസ്ഥാപനങ്ങളിലെ ശാസ്ത്രജ്ഞര്, സാങ്കേതികവിദഗ്ധര് എന്നിവരില് നിന്ന് നിന്ന് ഇന്തോ-യു.എസ് സയന്സ് ടെക്നോളജി ഫോറംനിര്ദ്ദേശങ്ങള് ക്ഷണിച്ചു. നിലവില് കോവിഡുമായി ബന്ധപ്പെട്ട ഗവേഷണങ്ങളില് ഏര്പ്പെട്ടിരിക്കുന്ന ഇരുരാജ്യങ്ങളിലെയും ശാസ്ത്രജ്ഞര്ക്കും എഞ്ചിനീയര്മാര്ക്കും ഒരു വെര്ച്വല് സംവിധാനത്തിലൂടെ സംയുക്ത ഗവേഷണ പ്രവര്ത്തനങ്ങള് നടത്താന് സൗകര്യമൊരുക്കുന്നതാണ് പദ്ധതി. ഒപ്പം നിലവിലുള്ള അടിസ്ഥാന സൗകര്യങ്ങളും ധനസഹായവും മെച്ചപ്പെടുത്തുന്നതിനും ഇത് സഹായിക്കും.
ഇന്ത്യയും അമേരിക്കയും തമ്മിലുള്ള ശാസ്ത്രഗവേണരംഗത്തെ സഹകരണം കൂടുതല് മെച്ചപ്പെട്ടതാക്കാനും കോവിഡ് 19 മായി ബന്ധപ്പെട്ട നിര്ണായക വെല്ലുവിളികളെ നേരിടാനും ഇത് സഹായകരമാകുമെന്നാണ് പ്രതീക്ഷ.
2000 മാര്ച്ചില് ഇന്ത്യയും അമേരിക്കയും തമ്മില് ഒപ്പുവെച്ച കരാര് പ്രകാരം സ്ഥാപിതമായ ഇന്തോ-യു.എസ് സയന്സ് ടെക്നോളജി ഫോറം സ്വയംഭരണാധികാരമുള്ള ഒരു ഉഭയകക്ഷി സംഘടനയാണ്. സംഘടനയുടെ പ്രവര്ത്തനത്തിന് വേണ്ട ചെലവ് ഇരു രാജ്യങ്ങളും പരസ്പരം വഹിക്കുകയാണ്. ശാസ്ത്രം, സാങ്കേതികവിദ്യ, എഞ്ചിനീയറിംഗ്, ഭരണം, വ്യവസായം, വിദ്യാഭ്യാസഗവേഷണം എന്നിവയിലെ നൂതനത്വം എന്നിവയില് സംയുക്തമായി സഹകരിക്കുകയാണ് സംഘടനയുടെ ലക്ഷ്യം. കേന്ദ്രസര്ക്കാറിന്റെ ശാസ്ത്ര സാങ്കേതികവകുപ്പ്, അമേരിക്കന് വിദേശകാര്യമന്ത്രാലയം എന്നിവയാണ് സംഘടനയുടെ പ്രവര്ത്തനത്തിന് ചുക്കാന് പിടിക്കുന്നത്.
കോവിഡ് 19 വ്യാപനകാലത്ത് ആഗോളതലത്തില് ഫലപ്രദമായ ആശയവിനിമയം, ആവശ്യകത തിരിച്ചറിയല്, സഹകരണം, വേഗത, വിവര്ത്തന, സാങ്കേതികവശങ്ങള്, സുതാര്യത, ഉത്തരവാദിത്തം, സാമൂഹിക നേട്ടങ്ങള്, പ്രശ്നപരിഹാരത്തിനുള്ള പൊതുവായ ആവശ്യകത എന്നിവ കൂടുതല് മെച്ചപ്പെടുത്താന് ഐ.യു.എസ്.എസ്.ടി.എഫ് സഹായകമാകും. രാഷ്ട്രങ്ങള്ക്കിടയില് തന്നെ ഫലപ്രദമായ പരിഹാരം കണ്ടെത്തുന്നതിനും കഴിയും. മികച്ച സഹകരണത്തിലൂടെ പ്രസക്തമായ സാങ്കേതികവിദ്യകള് വികസിപ്പിക്കാന് ഐ-യു.എസ്.എസ്.ടി.എഫിന് കഴിഞ്ഞിട്ടുണ്ടെന്നും നൂതനപ്രവര്ത്തനത്തിനുള്ള മികച്ച വേദിയാണിതെന്നും കേന്ദ്രശാസ്ത്രസാങ്കേതികവകുപ്പ് സെക്രട്ടറി പ്രൊഫ. അശുതോഷ് ശര്മ്മ പറഞ്ഞു.
അപേക്ഷകള് ഈ മാസം15  മുതല് അടുത്ത മാസം 15 വരെ ഓണ്ലൈനായി സ്വീകരിക്കും
മന്ത്രിസഭ
2019-ലെ നാഷണല് കമ്മീഷന് ഫോര് ഇന്ത്യന് സിസ്റ്റം ഓഫ് മെഡിസിന് ബില്ലിലെഔദ്യോഗിക ഭേദഗതി നിര്ദ്ദേശങ്ങള് കേന്ദ്രമന്ത്രി സഭ അംഗീകരിച്ചു
2019-ലെ നാഷണല് കമ്മീഷന് ഫോര് ഇന്ത്യന് സിസ്റ്റം ഓഫ് മെഡിസിന് ബില്ലിലെ ഔദ്യോഗിക ഭേദഗതി നിര്ദ്ദേശങ്ങള്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രി സഭായോഗം അംഗീകാരം നല്കി. നിലവില് രാജ്യസഭയുടെ പരിഗണനയിലാണ് ഈ ബില്.
ഇന്ത്യന് പാരമ്പര്യ വൈദ്യശാസ്ത്രരംഗത്തെ ചിട്ടപ്പെടുത്തുന്നതിനുള്ള പരിഷ്കാര നിര്ദ്ദേശങ്ങളാണ് നിര്ദ്ദിഷ്ട നിയമം ഉറപ്പാക്കുന്നത്. ഇത് പൊതുസമൂഹത്തിന്റെ താല്പര്യങ്ങള് സംരക്ഷിക്കുന്നതിനുവേണ്ടി ഉത്തരവാദിത്തവും സുതാര്യതയും സാധ്യമാക്കും. രാജ്യത്തിന്റെ എല്ലാ ഭാഗത്തും ചെലവു കുറഞ്ഞ ആരോഗ്യ പരിരക്ഷാ സേവനങ്ങള് ലഭ്യമാക്കാന് കമ്മിഷന് പ്രോത്സാഹനം നല്കും.
ഇന്ത്യന് പാരമ്പര്യ വൈദ്യശാസ്ത്രവുമായി ബന്ധപ്പെട്ട അക്കാദമിക് നിലവാരം, മൂല്യ നിര്ണയം, വിലയിരുത്തല്, ഇന്ത്യന് പാരമ്പര്യ വൈദ്യശാസ്ത്രവുമായി ബന്ധപ്പെട്ട സ്ഥാപനങ്ങളുടെ മൂല്യ നിര്ണ്ണയം, അക്രഡിറ്റേഷന് എന്നിവയ്ക്കെല്ലാം ഏകീകൃത രൂപം നല്കുന്ന വിധത്തിലാണ് കമ്മീഷന്റെ ഘടന. ഇന്ത്യന് പാരമ്പര്യ വൈദ്യശാസ്ത്ര മേഖലയില് ഗുണമേന്മയുള്ള പ്രൊഫഷണലുകളെ ലഭ്യമാക്കുക എന്നതാണ് കമ്മിഷന് രൂപീകരിച്ചതിന്റെ പ്രധാന ലക്ഷ്യം. ഒപ്പം ഈ രംഗവുമായി ബന്ധപ്പെട്ട എല്ലാ വൈദ്യ സേവനങ്ങളിലും ഉന്നത ധാര്മിക നിലവാരം നിര്ബന്ധമാക്കാനും ഇതുകൊണ്ട് ഉദ്ദേശിക്കുന്നു.
AJ/AM MRD
(